The Government of India, the State of Punjab and the Punjab State Power Corporation Limited (PSPCL) which takes care of the power distribution activity of Punjab signed Memorandum of Understanding (MOU) under the Scheme UDAY – “Ujwal DISCOM Assurance Yojana” here today, for operational and financial turnaround of the DISCOMs.
نئی دہلی،04 ۔مارچ۔حکومت ہند ، پنجاب سرکار اور پنجاب اسٹیٹ پاور کارپوریشن لمٹیڈ (پی ایس پی سی ایل ) نے آج ’’ اودے ‘‘ اسکیم کے تحت ’’اجّول ڈسکام اشیورنس یوجنا ‘‘ کے مفاہمت نامے پر دستخط کئے۔واضح ہوکہ پی ایس پی سی ایل پنجاب میں بجلی کی تقسیم کی سرگرمیوں پر نگاہ رکھتا ہے۔اس مفاہمت نامے پر DISCOM اداروں کی عملی اور مالیاتی خدمات کو فعال بنائے جانے کی غرض سے دستخط کئے گئے ہیں ۔اس مفاہمت نامے پر بجلی کے محکمے کے وزیر مملکت (آزادانہ چارج ) جناب پیوش گوئل او رپنجاب کے نائب وزیر اعلیٰ جناب سکھبیر سنگھ بادل کی باوقار موجودگی میں دستخط کئے گئے ۔ ’’اودے ‘‘ اسکیم کے تحت اب تک سات ریاستیں ان مفاہمت ناموں پر دستخط کرچکی ہیں ۔ DISCOM کا ان ریاستوں پرمجموعی بقایا 1.6 لاکھ کروڑروپے ہے۔ یہ رقم 30 ستمبر 2015 کو DISCOM کے مجموعی واجب الادا سرمائے 4.3 لاکھ کروڑروپے کے 37 فیصد کے بقدر ہے۔ پنجاب سرکار نے ’’اودے ‘‘ اسکیم کے تحت اس مفاہمت نامے پر دستخط کرکے اور DISCOM کا واجب الادا قرض تدریجَاادا کرنے پر اتفاق کرکے DISCOM کی معاونت کی سمت میں ایک اہم پیش رفت کی ہے۔اب پنجاب سرکار 15628 کروڑروپے کے DISCOM قرضہ جات کو اپنے ذمہ لے لیا ہے ۔یہ رقم 30 ستمبر 2015 کو DISCOM کے مجموعی قرض 20838 کروڑ روپے کے بقدر ہے۔اس کے ساتھ ہی اس اسکیم کے تحت 5210 کروڑروپے کی بقایا رقم کی قیمت کا یا تو دوبارہ تعین کیا جائے گا یا پھر ریاستی سرکار کے ضمانت شدہ DISCOM بانڈز سود کی موجودہ شرحوں سے تقریباََ تین فیصد کم کوپن شرحوں پر جاری کئے جائیں گے۔ریاستی سرکار کو اس کے تحت سود کی قیمت میں تقریباََ 625 کروڑروپے کی سالانہ بچت ہوگی۔ علاوہ ازیں اس مفاہمت نامے سے DISCOM کی مالی امداد تو ہوگی ہی ساتھ ہی موجودہ فعال DISCOM اداروں کی عملی فعالیت میں بھی مزید بہتری کے لئے راہ ہموار ہوجائے گی۔ لازمی ڈسٹری بیوشن ٹرانسفارمر میٹرنگ ، کنزیومر انڈیکسنگ اور نقصانات کی جی آئی ایس میپنگ ،ٹرانسفارمروں اور میٹروں کی تازہ کاری / تبدیلی ، زیادہ بجلی استعمال کرنے والے صارفین کی اسمارٹ میٹرنگ اورفیڈر آڈیٹنگ وغیرہ کے ذریعہ اے ٹی اینڈ سی کو ہونے والے نقصانات اور ٹرانسمیشن میں ہونے والے نقصانات کی مقدار میں کمی جاسکے گی۔علاوہ ازیں بجلی کی سپلائی پر آنے والی لاگت اور اس کی قیمت کی وصولی کے درمیان موجود فاصلے کو بھی کم کیا جاسکے گا۔ امکان ہے کہ اے ٹی اینڈ سی کو ہونے والے نقصانات میں 14 فیصد کی کمی اور ٹرانسمیشن سے ہونے والے نقصان میں 2.5 فیصد کی کمی سے زیر نظر مدت میں 1600 کروڑروپے کی اضافی آمدنی حاصل ہوسکے گی۔ مذکورہ بالا اقدامات سے DISCOM کی ریٹنگ میں بہتری پیدا ہوسکے گی،جس سے انہیں مستقبل کی پونجی سرمایہ کاری کی ضرورت کے لئے سستی شرحوں پر قرض حاصل کرنے کی سہولت حاصل ہوگی۔امکان ہے کہ اس سے DISCOM کو شرح سود میں تقریباََ 60 کروڑروپے کی بچت کا فائدہ حاصل ہوگا۔ جہاں ریاستی سرکار اور DISCOM جانب سے DISCOM کی عملی فعالیت میں بہتری پیداکرنے کی کوشش کی جائے گی تاکہ بجلی کی سپلائی کی قیمت میں کمی کی جاسکے ۔ مرکزی سرکار DISCOM اور ریاستی سرکار کو ترغیبات بھی فراہم کرائے گی تاکہ ریاست میں بجلی کی ڈھانچہ جاتی سہولیات میں بہتری پیداہوسکے اور بجلی کی قیمت کو مزید کم کیا جاسکے۔دین دیال اپادھیائے گرام جیوتی یوجنا (ڈی ڈی یو جی جے وائی ) ، آئی پی ڈی ایس اور پاور سیکٹر ڈیولپمنٹ فنڈ جیسی حکومت ہند کی بجلی کی وزارت کی اسکیموں کی جانب سے ریاست میں بجلی کی ڈھانچہ جاتی سہولیات میں سدھار کے لئے پہلے ہی سے سرمایہ فراہم کرایا جارہا ہے۔علاوہ ازیں ایم این آر ای کی جانب سے بھی سرمائے کی فراہمی کی جاتی ہے۔ اس کے ساتھ ہی ان اسکیموں کے تحت اگر DISCOM ادارے اپنے کا م کا عملی سنگ میل پار کرلیں تو اضافی / ترجیحی سرمایہ فراہمی پر بھی غور کیا جاسکتا ہے۔ اس کے ساتھ ہی ریاستی سرکار کو کوئلے کے زیادہ استعمال سے متعلق ضابطے کی روسے معینہ شرحوں پر اضافی مقدار میں کوئلہ فراہم کرایا جائے گا اور این ٹی پی سی اور مرکز کے دیگر پبلک سیکٹر اداروں سے کم قیمت بجلی بھی فراہم کرائی جائے گی۔علاوہ ازیں کوئلے کی باہمی تبدیلی ، کوئلے کو منطقی بنانے ،کوئلے کے درجے کی تصحیح اور سو فیصد دُھلے کوئلے کی دستیابی سے ریاستی سرکار کو بجلی کی قیمت میں مزید کمی کرنے میں مدد ملے گی۔ کوئلے کے شعبے میں ان اصلاحات سے ریاستی سرکار کو تقریباََ 1250 کروڑروپے کا فائدہ ہوگا کم بجلی خرچ کرنے والے ایل ای ڈی بلبوں ،زرعی پمپ ،پنکھے اور ایئر کنڈیشنر اور پی اے ٹی (کارکردگی ، کامیابی اورتجارت کے وسیلے سے اہل صنعتی مشینیں مصروف ترین اوقات میں بجلی کی مانگ کا لوڈ کم کرنے میں معاون ہوں گی اور ریاست میں توانائی کی کھپت میں کمی کی جاسکے گی۔ امید ہے کہ ریاستی سرکار کو اس سے تقریباََ 690 کروڑروپے کا فائدہ ہوگا۔ اس طرح ’’اودے ‘‘ میں شامل ہونے کا فیصلہ کرکے پنجاب سرکار نے مجموعی طور سے 5475 کروڑروپے کا فائدہ حاصل کیا ہے ۔ یہ فائدے سود کی شرح میں کمی ، اے ٹی اینڈ سی اور ٹرانسمیشن سے ہونے والے نقصانات میں کمی ، توانائی کی بچت اوراہلیت سے متعلق اقدامات ، کوئلے کی نوعیت میں سدھار کے نتیجے میں حاصل ہوئے ہیں ۔ اس مفاہمت نامے پر دستخط کا فائدہ بالآخر پنجاب کے عوام کو حاصل ہوگا ۔ٹرانسمیشن اور اے ٹی اینڈ سی نقصانات کی سطح میں کمی کا مطلب صارفین کو فی یونٹ کم قیمت پر بجلی فراہم ہوسکے گی۔ مزید برآں مالی اور عملی اعتبار سے صحت مند DISCOM ادارے زیادہ سے زیادہ بجلی دستیاب کراسکیں گے۔ DISCOM سے زیادہ سے زیادہ بجلی کی مانگ کا مطلب یہ ہوگا کہ جنریٹنگ یونٹوں میں پلانٹ لوڈنگ فیکٹر میں اضافہ اس لئے بجلی کی فی یونٹ کم لاگت کا ایک بار پھر یہ مطلب ہوگا کہ صارفین کو فی یونٹ کم قیمت بجلی فراہم کرائی جائے۔ م ز ع۔م و ۔س ش۔رم۔ U-1116 (Release ID :137344)